नामवरसिंह अपनी आलोचनात्मक पध्दति को खुला रखते हैं। उनकी आलोचना में ‘पाठ के अधिकार’ और ‘व्याख्याकार के अधिकार’ का समावेश है। इस पध्दति का उन्होंने व्यापक प्रचार किया है और इस क्रम में ‘पाठ का अधिकार’ गायब हो गया और ‘व्याख्याकार का अधिकार’ प्रतिष्ठित हो गया। व्याख्याकार के अधिकार की महत्ता स्थापित होने का परिणाम यह निकला है कि बगैर किसी क्राइटेरिया के व्याख्या होने लगी है। प्रत्येक व्याख्या का सुखद अंत होता है। व्याख्या के सुखद अंत का अर्थ है प्रशंसा, गुणचर्चा, हल्की आलोचना आदि।